**Bestyrelsesmøde i Fransklærerforeningen fredag d. 20.1.2012 på Sixtus i Middelfart kl. 16.15-18.15**

Til stede: Frank Østergaard, Lisbeth Østergaard, Ulla Pedersen, Merete Bagger, Katrine Henriksen, Ditte Gadegaard, Helle Boelt Hindsgaul.

Afbud: Annette S. Gregersen, Lisbeth V. Hansen, Anne Jørgensen, Jytte Mulbjerg.

Udkast til dagsorden:

1. Valg af dirigent: Ulla Pedersen.

2. Valg af referent: Helle Boelt Hindsgaul

3. Godkendelse af dagsorden: Godkendt.

4. [Kort](http://www.fransklaererforeningen.dk/fusion/files/articles.php?article_id=38) nyt, runde: Rundbordskonference på mandag den 23.1. i Kommunikation og sprog – implementeringen af den nationale sprogstrategi: Frank og Lisbeth V. Hansen deltager.

Ny læreruddannelse er på vej, reformen har slået fejl.

Skuffende svar fra børne- og undervisningsministeren på brev fra Gymsprog hvori hun giver afslag på tilbagerulning af den fulde brugerbetaling på VUC.

5. Godkendelse af referater: Godkendt.

6. Status [økonomi](http://www.fransklaererforeningen.dk/fusion/files/articles.php?article_id=38)

Økonomien er god. Der kommer tilskud fra kursusvirksomhedens overskud.

Ide: Arrangere nordisk møde i Århus hvis det ikke kan lade sig gøre i Tallinn som ellers planlagt – Lisbeth Ø. tager kontakt til den estiske kollega.

LMFK-regningen er stor i år pga. ekstra arbejde med at registrere medlemmerne ift. fradrag for kontingent i 2010.

Vi får ikke noget fra bladpuljen i 2012 – Frank tjekker om ikke der er sket en fejl. I 2010 var det 1422 kr. LMFK hjalp os med at søge for 2011.

7. Kommende møder

Forslag til forårsmøde: I Kbh.: 21. april, 28. april eller 12. maj – Frank laver doodle.

Efter sommerferien: 25. august, 1. september eller 8. september – Frank laver doodle.

Colloque – planer om 9.-10. november på Zahle. Det er samtidig med Bogforum. Vi lægger generalforsamlingen efter colloque lørdag den 10.11. Der skal annonce i Fransk Nyt. Bestyrelsesmøde inden colloque.

8. Fransk Nyt

Tema i næste nummer med deadline 1. marts: Præsidentvalget.

Mange gode indlæg på vej med undervisningsforløb.

Tema i nummeret med deadline 1. september: Fransk i Afrika.

Luc de Visme om præsidentvalget? Desuden skal Helle lægge Fransk Nyt artikler fra de sidste 2 numre på hjemmesiden.

Hvis vi læser nye bøger eller materiale der kan bruges, må vi meget gerne lave en introduktion.

Merete renskriver [listen](http://www.fransklaererforeningen.dk/fusion/files/articles.php?article_id=38) over regionsrepræsentanter.

9. Hjemmeside mv.

Nu kører hjemmesiden igen efter store problemer med udbyderen af fibernet. På sigt er det ikke smart at det ligger på Ullas server. Vi kan flytte den til one.com for et mindre beløb.

Ulla har lagt de manglende referater på hjemmesiden nu.

Vi skal tjekke vores [oplysninger](http://www.fransklaererforeningen.dk/fusion/files/articles.php?article_id=38) på siden.

10. Gruppeeksamen.

GL beder om udtalelse i forbindelse med høring om genindførelse af gruppeksamener.

Drøftelse. Ulla skriver en lille beskrivelse af nogle gode måder til at afvikle gruppeeksamen. Der bør også være valgmulighed for individuel eksamen. Det vil være en god idé med en forsøgsrunde.

11. Input til Ja til Sprog

Ja til Sprog efterlyser temaer til to store arrangementer. Der er kommet forslag om fx dansk som 2.sprog, tysk og fransk som 2. fremmedsprog: Hvor er der brug for 2. fremmedsprog i den virkelige og store verden? EU, Læger uden Grænser, danske firmaer, Bodil Dues lille folder fra fremmedsprogscentret i Norge.

12. Medlemsliste

Adressefil fra oktober er klar. Mail-adresser og telefonnumre er indsamlet i g-mail og skal gerne kunne overføres til listen, dernæst til materialebanken. Opdatere listen hver måned. Der kommer 5-10 ændringer om måneden.

Skoleform, skolens navn og andre fag vil også være skønt at få på. Frank undersøger hvad der kan gøres. Listen bliver lagt op så snart den er klar.

13. FIPFs kongres

Frank kan desværre ikke tage til kongressen i Sydafrika alligevel. Men Lisbeth Ø. skal af sted. Uge 30 mandag til fredag. De forskellige lande fortæller om deres sprogpolitikker, nogle viser hvad de kan pædagogisk, der skal vælges en ny præsident for FIPF samt en ny præsident for CEO. Lisbeth Ø. foreslår at Ulla Naumann kan tage med så de kan lave et Fransk Nyt dernede – det har bestyrelsens fulde opbakning.

14.  Kurser

Ulla sender beskrivelser til Helle.

15. Evt.